Lugu ise on kaunis pessimistlik, kui järele mõelda, siis kõige laiemas joones toimub see, et millestki, mis oleks nagu suur õnn ja vedamine, tuleb suur häda ja õnnetus, sest inimesed on enamjaolt ahned, kadedad ja rumalad. Ja ometi on seda kuidagi õnnelik lugeda. Tõsi ta on, eks seal ole neid, kelle peale ma nagu kärbes liimile lendan, meeleheitel tegelasi, kes mingi ime läbi lunastuse leiavad,  ühel on seal konkreetselt üks suur ja vägev Taaniel Tina moment (ja Taaniel Tina on loomulikult üks mu elu armastusi). (Tõmbab hinge, käib mööda tuba ringi, üritab erutusest toibuda).